MS «Stavanger» (1943)

**MS «Stavanger»** var i perioden 1950–1973 et kystruteskip tilhørende Det Stavangerske Dampskibsselskab (DSD), Stavanger som gikk fast i nattruten Sandnes/Stavanger-Haugesund-Bergen. «Stavanger» var et av to identiske, amerikanskbygde patrulje- & kysteskortefartøy DSD kjøpte inn og lot ombygge til sivilt formål etter krigen. Det andre var datidens største og raskeste norske lokalruteskip «Haugesund».

## Britisk HMS «Kilchattan»
* **27. mai 1943**: Sjøsatt ved Pullman Standard Car Manufacturing Co., Chicago, Ill., USA som USS «PCE 829» for U.S. Navy (PCE = «Patrol-craft Escort»).
* **1943**: Formelt utlånt til The Royal Navy.
* **16. august 1943**: Levert fra verft som patrulje- & kysteskortefartøy **HMS «Kilchattan»**.
* **Desember 1943**: Utrustet på Bermuda.
* **Januar 1944**: Avgikk Bermuda.
* **17. januar 1944**: Ankom Trinidad. Tilsluttet 50st Anti-Submarine Escort Group.
***Juni 1944**: Avgikk for Freetown, Sierra Leone.
* **Juni 1945**: Avgikk for UK.
* **12. juli 1945**: Opplagt Sheerness, UK som reserve.
* **1946**: Formelt tilbakelevert U.S. Navy, men ble liggende i Sheerness.

## MS «Stavanger»
* **1947**: Solgt til Det Stavangerske Dampskibsselskab, Stavanger. Hentet i Sheerness. Omfattende ombygd til kystruteskip. Forlenget ved Rosenberg Mek. Verksted, Stavanger. Det øvrige arbeidet utført ved DSDs eget verksted på Klasaskjæret i Stavanger. Skroget ribbet helt. Nytt overbygg med salonger og restaurasjon på to dekk i full bredde. Registrert for 850 passasjerer i innenskjærs fart og 670 i åpent farvann. 171 køyeplasser. Nye kjenningsmål: 215’ x 33,1’ x 14,2’  Brt:1 315
* **18. mars 1950**: Gikk prøvetur som kystruteskip **«Stavanger»**. 
* **Juli 1950**: Satt inn i ruten nattruten Sandnes/Stavanger-Haugesund-Bergen i samseiling med Sandnæs Dampskibs-Aktieselskabs kystruteskip «Sandnes». «Stavanger» overtok gamle DS «Stavanger I»s seilinger i nattruten. «Stavanger I» ble nå omdøpt «Kong Sverre», men beholdt én ukentlig seiling. «Stavanger» ble tidvis benyttet til ulike ekstraturer rundt Stavanger på dagtid.
* **23. desember 1962**: «Kronprinsesse Märtha» avløste «Kong Sverre» i nattruten.
* **1. oktober 1972**: Nattruten omgjort til to skip i full alternering. «Stavanger» ble da tatt ut av ruten og opplagt ved DSDs gamle kullkai på Sølyst i Stavanger, mens «Kronprinsesse Märtha» og «Sandnes» fortsatte i ruten frem til denne ble nedlagt i 1974. 
* **1973**: Omdøpt **«Kong Sverre»**.

## Etterhistorie
* **September 1973**: Solgt til Cie. de Nav. Capricorne / v. D. Allaraksingh, Port Louis, Mauritius for kr.1 300 000. Omdøpt **«Capricorne»**. Eier betalte, men hentet aldri båten som ble liggende opplagt på Sølyst i Stavanger.
* **Mars 1980**: Solgt til Haminan Laivaromu OY, Helsingfors, Finland, for kr.200 000 på tvangsausjon.
* **3. april 1980**: Forlot Stavanger under slep for Fredrikshamn, Finland, for opphugging.

## Se også
* Det Stavangerske Dampskibsselskab
* Nattruten
*«Stavanger» er brukt som skipsnavn på flere skip. Andre skip med navn «Stavanger».
*MS «Haugesund» (1943)
*MS «Jylland»
*MS «Sunnhordland» (1943)
*MS «Sunnfjord»
*MS «Sognefjord»

## Kilder
* Artikkel om Stavangerske i «Skipet» 1-2.1991 av Alf Johan Kristiansen
* «Fjordabåtene», Jone Laugaland  2005
* David Hepper

## Eksterne lenker
*